Diari Oficial de la Generalitat Valenciana


Sumari del DOGV 7149, del 11-11-2013 (2013/10270)

Convocatòria d'Assemblea General extraordinària.
------------------------------------------------

### Dades del document

Número de DOGV
:   7149

Data del DOGV
:   11-11-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/10286


Organisme emissor
:   Caixa de Crèdit de Petrer, Caixa Rural COOP Crèd. V.

Tipus de document
:   Convocatòria

Convocatòria d'Assemblea General extraordinària. [2013/10634]  
Per acord del Consell Rector pres en la reunió d'aquesta mateixa data i en compliment del que es disposa en l'article 32 dels Estatuts Socials, es convoca Assemblea General extraordinària.  
Dia: 29 de novembre de 2013, divendres.  
Hora: 16.30 hores en primera convocatòria i 17.00 hores en segona convocatòria, cas necessari.  
Lloc: domicili social, carrer Sant Bartomeu, número 2, de Petrer (Alacant).   
Per a tractar sobre el següent ordre del dia:  
1. Informació sobre el nou Grup Cooperatiu Cajamar, del qual serà entitat capçalera el Banc de Crèdit Social Cooperatiu, SA, que es troba en constitució, i el contingut del seu contracte regulador. Votació assembleària, si escau, sobre incorporació de l'entitat al Grup Cooperatiu Cajamar, amb subscripció del seu Contracte Regulador, i adopció, si escau, dels acords complementaris i/o addicionals que pogueren ser necessaris, així com sobre la correlativa baixa del Grup Caixes Rurals Unides.  
2. Informació i aprovació, si escau, de la proposta de modificació dels Estatuts Socials derivada de la incorporació al Grup Cooperatiu Cajamar: substitució dels actuals articles 58, 59 i 60, que passen a denominar-se «Integració en el Grup i règim jurídic», «Funcions de l'entitat capçalera» i «Competències delegades per la Caixa en L'entitat capçalera», i del Capítol VI, en el qual estan continguts, per un altre de nova redacció, que passa a denominar-se «Del Grup Cooperatiu Cajamar i de l'entitat capçalera». Introducció d'una nova disposició addicional segona.  
3. Autorització expressa al Consell Rector per a l'execució dels acords adoptats, tant sobre la integració en el nou grup cooperatiu, com respecte de la modificació d'Estatuts Socials, i en concret perquè, per si mateix, puga completar, adequar, esmenar el text estatutari aprovat, en la mesura precisa per a poder complir les indicacions o esmenar les objeccions que poguera formular a aquest text, de forma verbal o escrita, l'organisme autoritzador de la modificació estatutària o dels registres competents amb vista a aconseguir la seua autorització, qualificació i inscripció definitiva.  
4. Suggeriments i preguntes en relació als punts tractats en l'ordre del dia.  
5. Designació de dos socis perquè, juntament amb el president, procedisquen a l'aprovació i signatura de l'acta d'aquesta Assemblea.  
Cosa que es comunica per al general coneixement de tots els socis.  
  
  
Petrer, 29 d'octubre de 2013.- El president: José María Beltrán Rico.   
  
Nota. Conforme al que es disposa en l'article 32 dels Estatuts Socials, aprovats en Assemblea General Ordinària del 31 de maig de 2013, els documents referents a les propostes sobre les quals ha de decidir l'Assemblea, es troben a la disposició dels socis en el domicili social de l'entitat, on podran ser examinats, de 10.00 a 12.00 hores, de dilluns a divendres hàbils següents a l'anunci de la present convocatòria i fins al dia de celebració de l'Assemblea; els socis tindran dret a rebre gratuïtament, prèvia sol·licitud per escrit, una còpia dels indicats documents.